A4-0260/97

Πρόταση κανονισμού του Συμβουλίου που αφορά ενέργειες προώθησης και εμπορίας για το βόειο κρέας ποιότητας καθώς και ενέργειες πληροφόρησης για την επισήμανση του βοείου κρέατος και την κατάργηση του κανονισμού (ΕΟΚ) αριθ. 2067/92 (COM(97)0070 - C4-0193/97 - 97/0058(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Πρώτη αιτιολογική αναφορά

>Αρχικό κείμενο>

έχοντας υπόψη τη Συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

>Κείμενο μετά την ψηφοφορία στο ΕΚ>

έχοντας υπόψη τη Συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43, 100Α και 129Α,

(Τροπολογία 2)

Πρώτη αιτιολογική σκέψη

>Αρχικό κείμενο>

ότι ο κανονισμός (ΕΟΚ) αριθ. 2067/92 του Συμβουλίου, προέβλεψε την χρηματοδοτική συμμετοχή της Κοινότητας σε ειδικές ενέργειες στις οποίες προβαίνουν επαγγελματικές και διεπαγγελματικές οργανώσεις και οι οποίες ενθαρρύνουν την κατανάλωση και την εμπορία βοείου κρέατος ποιότητας[semigr ] ότι βάσει της κτηθείσας πείρας και για να αντιμετωπιστούν αποτελεσματικότερα τα προβλήματα της αγοράς που οφείλονται στην «κρίση του ΣΕΒ», το υπάρχον σύστημα προώθησης πρέπει να αναδιαρθρωθεί,

>Κείμενο μετά την ψηφοφορία στο ΕΚ>

ότι ο κανονισμός (ΕΟΚ) αριθ. 2067/92 του Συμβουλίου, προέβλεψε τη χρηματοδοτική συμμετοχή της Κοινότητας σε ειδικές ενέργειες στις οποίες προβαίνουν επαγγελματικές και διεπαγγελματικές οργανώσεις και οι οποίες ενθαρρύνουν την κατανάλωση και την εμπορία βοείου κρέατος ποιότητας[semigr ] ότι βάσει της κτηθείσας πείρας και για να αντιμετωπισθούν αποτελεσματικότερα τα προβλήματα της αγοράς που οφείλονται στην έλλειψη πληροφόρησης των καταναλωτών κατά τα πρώτα στάδια της κρίσης της ΣΕΒ, το υπάρχον σύστημα προώθησης πρέπει να αναδιαρθρωθεί[semigr ]

(Τροπολογία 3)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι για να αντιμετωπισθούν καλύτερα τα προβλήματα της αγοράς που οφείλονται στην κρίση της ΣΕΒ και για να αποκατασταθεί η εμπιστοσύνη των καταναλωτών, θα πρέπει να αναληφθούν δράσεις πληροφόρησης με την υποστήριξη των επαγγελματικών και διεπαγγελματικών οργανώσεων και αφού ληφθεί η γνώμη των εκπροσώπων των αναγνωρισμένων οργανώσεων καταναλωτών που τυγχάνουν της εμπιστοσύνης τους,

(Τροπολογία 4)

Τρίτη αιτιολογική σκέψη

>Αρχικό κείμενο>

ότι ο κανονισμός (ΕΚ) αριθ. ..... του Συμβουλίου θέσπισε ένα νέο σύστημα επισήμανσης του βοείου κρέατος που αποσκοπεί στην παροχή συμπληρωματικών εγγυήσεων[semigr ] ότι κρίνεται αναγκαίο να δοθούν στο κοινό εξηγήσεις σχετικά με τη σημασία του νέου αυτού καθεστώτος με ειδικές ενέργειες που χρηματοδοτούνται από την Κοινότητα[semigr ]

>Κείμενο μετά την ψηφοφορία στο ΕΚ>

ότι ο κανονισμός (ΕΚ) αριθ. ..... του Συμβουλίου θέσπισε ένα νέο σύστημα επισήμανσης του βοείου κρέατος που αποσκοπεί στην παροχή συμπληρωματικών εγγυήσεων[semigr ] ότι κρίνεται αναγκαίο να δοθούν στο κοινό εξηγήσεις σχετικά με τη σημασία του νέου αυτού καθεστώτος με ειδικές ενέργειες που επιλέγονται, οργανώνονται και χρηματοδοτούνται από επαγγελματικές ή διεπαγγελματικές οργανώσεις, και συγχρηματοδοτούνται από την Κοινότητα[semigr ]

(Τροπολογία 5)

Τέταρτη αιτιολογική σκέψη

>Αρχικό κείμενο>

ότι τα εθνικά προγράμματα προώθησης καθορισμένου βοείου κρέατος, ισχύουν σε ορισμένα κράτη μέλη παράλληλα με τα κοινοτικά προγράμματα[semigr ] ότι πρέπει να ληφθεί αυτό υπόψη για να εξασφαλισθεί ο αναγκαίος συντονισμός μεταξύ των εν λόγω προγραμμάτων[semigr ]

>Κείμενο μετά την ψηφοφορία στο ΕΚ>

σε ορισμένα κράτη μέλη υπάρχουν προγράμματα σε κρατικό επίπεδο, όπως επίσης και σε επίπεδο των αρμοδίων περιφερειακών κυβερνήσεων για την προώθηση καθορισμένου βοείου κρέατος παράλληλα με τα κοινοτικά προγράμματα[semigr ] ότι πρέπει να ληφθεί αυτό υπόψη για να εξασφαλισθεί ο αναγκαίος συντονισμός μεταξύ των εν λόγω προγραμμάτων[semigr ] ότι οι εθνικές και περιφερειακές οργανώσεις που εργάζονται ήδη στον τομέα αυτό στα κράτη μέλη πρέπει να συμμετέχουν στο νέο καθεστώς επειδή γνωρίζουν τη ζήτηση της τοπικής αγοράς[semigr ]

(Τροπολογίες 23 και 6)

Πέμπτη αιτιολογική σκέψη

>Αρχικό κείμενο>

ότι η αντίδραση των καταναλωτών έναντι της κρίσης απέδειξε ότι οι καταναλωτές ευνοούν συστηματικά τα ταυτοποιημένα προϊόντα ανάλογα με την προέλευσή τους[semigr ] ότι πρέπει να προβλεφθεί διαδικασία που επιτρέπει την αναφορά στην προέλευση των προϊόντων, υπό ορισμένους όρους που δεν δύνανται να αντιβαίνουν στις διατάξεις του άρθρου 30 της Συνθήκης[semigr ]

>Κείμενο μετά την ψηφοφορία στο ΕΚ>

ότι η αντίδραση των καταναλωτών έναντι της κρίσης απέδειξε ότι οι καταναλωτές ευνοούν συστηματικά τα ταυτοποιημένα προϊόντα ανάλογα με την προέλευσή τους, στην οποία αποδίδουν περισσότερη σημασία από ότι στην ακριβή περιγραφή του τύπου του σφαγίου[semigr ] ότι πρέπει να προβλεφθεί διαδικασία έγκρισης ώστε να προωθείται ο σαφής προσδιορισμός της προέλευσης των προϊόντων, τηρουμένων συγχρόνως των διατάξεων του άρθρου 30 της Συνθήκης[semigr ]

(Τροπολογία 7)

Aιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι πρέπει να ενημερωθούν οι περιγραφές στο Παράρτημα του Κανονισμού (ΕΟΚ) αριθ. 1318/93(1) ώστε να συμπεριλάβουν το πλήρες φάσμα των σφαγίων και των κατηγοριών λιπών από βοοειδή εκλεκτής ποιότητας όπου είναι δυνατόν να δίδονται οι απαραίτητες για τον καταναλωτή πληροφορίες σχετικά με την προέλευση, το κοπάδι, τις ζωοτροφές κ.λ.π.

(1) ΕΕ L 132 της 29.5.1993, σελ. 83

(Τροπολογία 8)

Έβδομη αιτιολογική σκέψη

>Αρχικό κείμενο>

ότι για να εξασφαλιθεί η μεγαλύτερη αποτελεσματικότητα των ενεργειών που αναφέρονται ανωτέρω, πρέπει να προβλεφθεί η δυνατότητα προσφυγής της Επιτροπής σε τεχνική βοήθεια στους σχετικούς τομείς[semigr ]

>Κείμενο μετά την ψηφοφορία στο ΕΚ>

ότι για να εξασφαλιθεί η μεγαλύτερη αποτελεσματικότητα των ενεργειών που αναφέρονται ανωτέρω, πρέπει να προβλεφθεί η δυνατότητα προσφυγής της Επιτροπής σε τεχνική βοήθεια από τους φορείς που ασχολούνται με την εμπορία κρέατος στα κράτη μέλη στους σχετικούς τομείς[semigr ]

(Τροπολογία 9)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι προκειμένου να μην υπάρξουν δυσμενείς επιπτώσεις για τα προϊόντα ορισμένων κρατών μελών, ο παρών κανονισμός θα πρέπει να καθορίσει αντικειμενικά κριτήρια για την χορήγηση των πιστώσεων που προορίζονται για τη χρηματοδότηση των ενημερωτικών δράσεων υπέρ του βοείου και του μοσχαρίσιου κρέατος ποιότητας[semigr ]

(Τροπολογία 10)

Αιτιολογική σκέψη 7β (νέα)

>Αρχικό κείμενο>

.

>Κείμενο μετά την ψηφοφορία στο ΕΚ>

ότι ένα κοινοτικό λογότυπο συμβάλλει στο να αναγνωρίζει ο καταναλωτής το ευρωπαϊκό βόειο κρέας ποιότητος και εκτιμώντας ότι καθιστά εφικτή τη μαζική προώθηση παρομοίου κρέατος ότι έχει συμπεριληφθεί στον παρόντα κανονισμό ο σχεδιασμός κοινοτικού λογοτύπου για το ευρωπαϊκό βόειο κρέας ποιότητος[semigr ]

(Τροπολογία 11)

Άρθρο 1, πρώτο εδάφιο

>Αρχικό κείμενο>

Η Κοινότητα δύναται να συμμετάσχει στη χρηματοδότηση ενεργειών προώθησης και εμπορίας τις οποίες διεξάγουν επαγγελματικές ή διεπαγγελματικές οργανώσεις για το βόειο κρέας ποιότητας κοινοτικής καταγωγής και καθορισμένο ως τέτοιο.

>Κείμενο μετά την ψηφοφορία στο ΕΚ>

Η Κοινότητα δύναται να συμμετάσχει στη χρηματοδότηση ενεργειών προώθησης και εμπορίας τις οποίες διεξάγουν επαγγελματικές ή διεπαγγελματικές οργανώσεις για το βόειο κρέας ποιότητας κοινοτικής καταγωγής και καθορισμένο σύμφωνα με την ισχύουσα διάταξη.

(Τροπολογία 12)

Άρθρο 1, δεύτερο εδάφιο

>Αρχικό κείμενο>

Μετά την έγκριση του κοινοτικού καθεστώτος επισήμανσης, η Κοινότητα μπορεί να χρηματοδοτήσει τις ενέργειες πληροφόρησης που έχουν ως στόχο την ενημέρωση του καταναλωτή σχετικά με τις εγγυήσεις που προσφέρει το εν λόγω καθεστώς.

>Κείμενο μετά την ψηφοφορία στο ΕΚ>

Μετά την έγκριση του κοινοτικού καθεστώτος επισήμανσης, η Κοινότητα χρηματοδοτεί εν μέρει τις ενέργειες πληροφόρησης που εφαρμόζουν τα κράτη μέλη και έχουν ως στόχο την ενημέρωση του καταναλωτή σχετικά με τις εγγυήσεις που προσφέρει το εν λόγω καθεστώς .

(Τροπολογία 13)

Άρθρο 1, εδάφιο 2α (νέο)

>Κείμενο μετά την ψηφοφορία στο ΕΚ>

Η Κοινότητα δύναται να χρηματοδοτεί τόσο τις ενέργειες προώθησης των πωλήσεων όσο και τις ενέργειες πληροφόρησης στο πλαίσιο της άμεσης εμπορίας.

(Τροπολογία 14)

Άρθρο 2, τρίτο εδάφιο

>Αρχικό κείμενο>

Οι ενέργειες προώθησης και εμπορίας δεν πρέπει ούτε να προσανατολίζονται συναρτήσει των εμπορικών σημάτων ούτε να ευνοούν προϊόντα προερχόμενα από ένα ορισμένο κράτος μέλος.

>Κείμενο μετά την ψηφοφορία στο ΕΚ>

Οι εν λόγω ενημερωτικές δράσεις δεν πρέπει ούτε να προσανατολίζονται συναρτήσει των εμπορικών σημάτων ούτε να ευνοούν προϊόντα προερχόμενα από ένα ορισμένο κράτος μέλος.

(Τροπολογία 15)

Άρθρο 2, εδάφιο 3α (νέο)

>Κείμενο μετά την ψηφοφορία στο ΕΚ>

Το βόειο κρέας που πληροί τις προϋποθέσεις για μέτρα προώθησης περιλαμβάνει όλα τα τεμάχια κρέατος και σφαγίων από αναγνωρισμένα κοπάδια (υπό την προϋπόθεση ότι οι καταναλωτές λαμβάνουν τις πληροφορίες που απαιτούν σχετικά με την προέλευση, τις ζωοτροφές, τα συστήματα κτηνοτροφίας, κ.λπ.) και δεν περιορίζεται σε ιδιαίτερους τύπους σφαγίων[semigr ]

(Τροπολογία 16)

Άρθρο 3

>Αρχικό κείμενο>

Εντούτοις, η χρησιμοποίηση λογοτύπων ή συμβόλων που επιτρέπουν τον προσδιορισμό της προέλευσης των προϊόντων σύμφωνα με τις διατάξεις του κανονισμού (ΕΚ) αριθ. .../.. στην επισήμανση του βοείου κρέατος και των προϊόντων με βάση το βόειο κρέας, δύναται να επιτρέπεται υπό τους όρους και σύμφωνα με τη διαδικασία που πρέπει να καθοριστεί στις λεπτομέρειες εφαρμογής του παρόντος κανονισμού.

>Κείμενο μετά την ψηφοφορία στο ΕΚ>

Εντούτοις, η χρησιμοποίηση λογοτύπων ή συμβόλων που επιτρέπουν τον προσδιορισμό της προέλευσης των προϊόντων σύμφωνα με τις διατάξεις του κανονισμού (ΕΚ) αριθ. .../.. στην επισήμανση του βοείου κρέατος και των προϊόντων με βάση το βόειο κρέας, θα πρέπει να ενθαρρύνεται και δύναται να επιτρέπεται υπό τους όρους και σύμφωνα με τη διαδικασία που πρέπει να καθοριστεί στις λεπτομέρειες εφαρμογής του παρόντος κανονισμού.

(Τροπολογία 17)

Άρθρο 4

>Αρχικό κείμενο>

Η Κοινότητα δύναται να συμμετέχει στη χρηματοδότηση κάθε κατάλληλης ενέργειας πληροφόρησης που έχει ως σκοπό να αξιοποιήσει την ποιότητα του βοείου κρέατος κοινοτικής προέλευσης στις τρίτες χώρες.

>Κείμενο μετά την ψηφοφορία στο ΕΚ>

Η Κοινότητα δύναται να συμμετέχει στη χρηματοδότηση κάθε κατάλληλης ενέργειας πληροφόρησης που έχει ως σκοπό να αξιοποιήσει την ποιότητα του βοείου κρέατος κοινοτικής προέλευσης στις τρίτες χώρες και να ενημερώσει τις τριτες χώρες σχετικά με την επισήμανση βοείου και μοσχαρίσιου κρέατος.

>Κείμενο μετά την ψηφοφορία στο ΕΚ>

Προβλέπεται η δημιουργία κοινοτικού λογοτύπου με το οποίο θα προωθηθεί μεταξύ των καταναλωτών η ευρύτερη αναγνώριση του ευρωπαϊκού βοείου κρέατος ποιότητος[semigr ]

>Κείμενο μετά την ψηφοφορία στο ΕΚ>

Η Κοινότητα δύναται να συμμετάσχει στην τεχνική βοήθεια για ενημέρωση σχετικά με τη νέα οδηγία περί επισήμανσης του βοείου κρέατος.

>Κείμενο μετά την ψηφοφορία στο ΕΚ>

Η Κοινότητα δύναται να συμμετάσχει στην τεχνική βοήθεια για τη διάδοση των πληροφοριών σχετικά με τη νέα οδηγία περί επισήμανσης του βοείου κρέατος στο πλαίσιο της άμεσης εμπορίας.

(Τροπολογία 22)

Άρθρο 5

>Αρχικό κείμενο>

Η χρηματοδοτική συμμετοχή της Κοινότητας στις ενέργειες που αναφέρονται στο άρθρο 1 δεν δύναται να υπερβαίνει το 60% του πραγματικού κόστους των ενεργειών. Όσον αφορά τις ενέργειες που αναφέρονται στο άρθρο 4, αυτή η χρηματοδοτική συμμετοχή δύναται να ανέρχεται μέχρι το 80% του πραγματικού κόστους των ενεργειών.

>Κείμενο μετά την ψηφοφορία στο ΕΚ>

Η χρηματοδοτική συμμετοχή της Κοινότητας στις ενέργειες που αναφέρονται στο άρθρο 1, εδάφια 1 και 2, καθώς και στο άρθρο 4, εδάφια 2 και 3 δεν δύναται να υπερβαίνει το 60% του πραγματικού κόστους των ενεργειών. Όσον αφορά τις ενέργειες που αναφέρονται στο άρθρο 1, τρίτο εδάφιο, καθώς και στο άρθρο 4, εδάφια 1 και 4, αυτή η χρηματοδοτική συμμετοχή δύναται να ανέρχεται μέχρι το 80% του πραγματικού κόστους των ενεργειών.

Μία συμμετοχή της Κοινότητας κατά 100% σε όλες τις ενέργειες αποκλείεται.

(Τροπολογία 19)

Άρθρο 6

>Αρχικό κείμενο>

Για την εφαρμογή των άρθρων 1, 3 και 4 και ιδίως για την επιλογή των μέσων στρατηγικής, αξιοποίησης και παρακολούθησης των ενεργειών, η Επιτροπή δύναται να προσφύγει στην τεχνική βοήθεια των εμπειρογνωμόνων όσον αφορά την πληροφόρηση, οι οποίοι κατέχουν ευρέως τον τομέα του βοείου κρέατος.

>Κείμενο μετά την ψηφοφορία στο ΕΚ>

Για την εφαρμογή των άρθρων 1, 3 και 4 και ιδίως για την επιλογή των μέσων στρατηγικής, αξιοποίησης και παρακολούθησης των ενεργειών, η Επιτροπή δύναται να προσφύγει στην τεχνική βοήθεια των εμπειρογνωμόνων όσον αφορά την πληροφόρηση, οι οποίοι κατέχουν ευρέως τις διάφορες πτυχές της προστασίας των καταναλωτών στον τομέα του βοείου κρέατος, και να χρησιμοποιήσει τους εμπειρογνώμονες αυτούς σε διάφορα κράτη μέλη για να οργανώσει διαφημιστικές εκστρατείες και εκστρατείες προώθησης των πωλήσεων όπου αυτοί γνωρίζουν καλύτερα τις συνθήκες της τοπικής αγοράς.

(Τροπολογία 20)

Άρθρο 9α (νέο)

>Κείμενο μετά την ψηφοφορία στο ΕΚ>

Άρθρο 9α

Η Επιτροπή υποβάλλει ετησίως στο Συμβούλιο και στο Ευρωπαϊκό Κοινοβούλιο έκθεση σχετικά με την εφαρμογή του παρόντος κανονισμού. Την πρώτη εκ των εκθέσεων αυτών θα υποβάλει ένα έτος μετά την έναρξη ισχύος του εν λόγω κανονισμού.

(Τροπολογία 21)

Άρθρο 10, εδάφιο 1α (νέο)

>Κείμενο μετά την ψηφοφορία στο ΕΚ>

Τίθεται σε εφαρμογή από την 1η Ιανουαρίου 1998.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά ενέργειες προώθησης και εμπορίας για το βόειο κρέας ποιότητας καθώς και ενέργειες πληροφόρησης για την επισήμανση του βοείου κρέατος και την κατάργηση του κανονισμού (ΕΟΚ) αριθ. 2067/92 (COM(97)0070 - C4-0193/97 - 97/0058(CNS))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0070 - 97/0058(CNS)) ((ΕΕ C 149 της 17.5.1997, σελ. 26.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0193/97),

- θεωρώντας ότι η νομική βάση που προτάθηκε από την Επιτροπή δεν είναι πλήρης και ότι θα πρέπει να γίνει επίσης μνεία στα άρθρα 100Α και 129Α της Συνθήκης ΕΚ,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Νομικών Θεμάτων και Δικαιωμάτων των Πολιτών καθώς και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0260/97),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα εγκρίνει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς, και ζητεί να αρχίσει η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.